
  Túto knihu som napísala na pamiatku


  svojho dobrého priateľa Tima Galeu.


  Kiežby mal naveky dvadsaťsedem.


  Nathanov denník


  


  


  Ja, Nathan Foxdale, som mal odjakživa dvadsaťsedem. Vždy keď sa ma niekto spýtal, koľko mám rokov, inštinktívne som chcel povedať dvadsaťsedem. Prečo? Na vine je sen, vktorom som uväznený. Pripútava ma ktomu veku. No až teraz, vpredvečer narodenín, je takmer pravdivý.


  Vek dvadsaťsedem rokov sa nezdá ničím výnimočný. Nepredstavuje významný medzník. Nie je to ani okrúhle číslo. Aj napriek tomu som na tento rok čakal celý svoj život. Na rok, vktorom zomriem.


  Zvláštne, keď človek dokáže sabsolútnou istotou povedať, že pozná svoj dátum spotreby. Ato najmä vtedy, ak ho oňom presvedčil hlúpy sen, čo sa mu stále vracia. Lenže mne sa sníval tak často, že už to musí byť pravda. Stojím na prahu svojho posledného roka anedokážem stým nič urobiť, ostáva mi len prežiť každý deň tak, akoby bol môj posledný.


  Prvá kapitola


  Emma


  Pre Emmu Greenovú to nebolo bežné ráno. Zvyčajne striktne dodržiavala rituál: budík si každý deň nastavila tak, aby mame podala lieky, čím si odkrojila zčasu, čo jej ostával na to, aby sa vychystala. No dnes sa zdržala, celkom nahá stála pred veľkým zrkadlom na chodbe, dlhé tmavohnedé vlasy jej klesli na plecia azvyšok tela ostal odhalený.


  Nemusela sa skrývať. Dobre vedela, že mama nie je natoľ­ko mobilná, aby sa zničoho nič objavila pri svojej nahej dcére. Popravde, choroba zabránila mame robiť mnohé činnosti. Predovšetkým jej nedovoľovala žiť.


  Emma sa pred zrkadlom obrátila, aby sa vňom obzrela zboku. Takto, zľavej strany, nebolo vidno nič. Vyzerala normálne, aj keď na ženu, ktorá ešte neprekročila hranicu tridsiatky, mala nepochybne očosi viac telesného tuku. Jej jediným cvičením bolo večerné zdvihnutie maminých nôh na posteľ.


  Každé ráno ju čakalo veľa povinností, ktoré jej pred odchodom do práce zabrali mnoho času, takže kontrolka vhlave jej pripomenula, aby sa nešuchtala. Ešte raz sa otočila, no nepozrela na svoj odraz vzrkadle, lebo sa nechcela znova vidieť spredu. Nepotrebovala ďalší dôkaz, aby si potvrdila, že niečo nie je vporiadku.


  Otočená kzrkadlu zpravej strany sa odvážila mrknúť na svoj odraz. Prstom si prebehla po koži aobkreslila oblúk prsníka. Pripomenul jej hlavu starožitnej bábiky spodivnými očami, ktorá na ňu stále zízala vmaminej spálni.


  Urobila oblúk vopačnom smere. Na prsníku nenahmatala nič podozrivé. Rozdiel oproti druhej strane bol však celkom zjavný. Žmurkajúc upierala zrak na znamienko uvelebené blízko dvorca. Na plochú bradavku. Na tú, čo sa už tri dni nestiahla.


  


  


  Prvýkrát vživote Emma nedodržala svoju zásadu byť pripravená na každé počasie. Po tom, čo sa pred zrkadlom nahá pozrela pravde do očí, stiahla si vlasy do voľného drdola aobliekla tenučkú blúzku. Tá sa ani zďaleka nehodila do dažďa. Aj napriek tomu sa vnej odvliekla na autobusovú zastávku aani nevnímala studený vietor, vktorom by inokedy premrzla na kosť.


  Dnes bola odolná ako skala. Chcela cítiť chlad. Poriadnu zimu. Pri ľadovom vetre, ktorý mohol každú chvíľu priviať sneh alebo dážď so snehom, by sa inokedy určite naobliekala ako cibuľa.


  Počas krátkej prechádzky po ulici Timberley Drive dumala nad svojimi pocitmi. Nad tým, ako jej vrstvy oblečenia bránia žiť, keďže až teraz po prvý raz pocítila mrazivý chlad. Na rukách sa jej zježili chlpy – prepána, tých tam bolo požehnane, až teraz si ich poriadne všimla – adrkotala zubami, no želala si, aby to urobila už dávno.


  Ibaže to nefungovalo. Čím viac sa triasla od zimy, tým jej bolo jasnejšie, že ani ľadový vietor sdažďom nepreberú jej bradavku kživotu.


  Nikdy nebola taká plná života, ako keď konečne zahla za roh na hlavnú cestu aschovala sa pod prístrešok autobusovej zastávky. Teraz by možno aj pochopila bláznov, ktorí nosia šortky aj vtedy, keď leje ako zkrhly.


  Sklopila zrak auprela ho na premočenú blúzku, čo sa jej lepila na podprsenku: ľavý prsník výrazne reagoval na zimu, zatiaľ čo pravý vytrvalo odmietal dať na sebe niečo znať.


  „Si vporiadku, zlatko?“ Staršia pani za sebou ťahala nákupnú tašku na kolieskach avzdorovala dažďu vkabáte ošľahanom vetrom. Muselo byť pomaly deväť hodín, keď sa už po vonku motali dôchodcovia. To znamenalo, že Emma mešká. Ešte nikdy neprišla do práce neskoro.


  Zvyčajne by panej niečo slušne odvetila, no dnes sa neprinútila odpovedať.


  „Vyzeráš, akoby si mala za sebou rušnú noc,“ zachichotala sa stará žena. „Dúfam, že stál za to. No vtomto nečase by si nemala takto chodiť po vonku. Radšej sa poponáhľaj domov, aby si neprechladla.“


  Emme sa po lícach spustil vodopád horúcich sĺz, ktoré nedokázala zastaviť. Zalapala po dychu azhlboka nabrala do pľúc mrazivý aostrý vzduch, až zaskučala ako zranené zviera.


  „Och, prepáč, zlatko. Nechcela som ťa rozrušiť. Žiadny chlap nestojí za slzy,“ skonštatovala staršia pani, ktorá ju utešovalanesprávnymi slovami.


  Emma sa pozviechala. „Ďakujem,“ odvetila, aj keď netušila, za čo ďakuje, no chcela žene povedať niečo zdvorilé, než ujde.


  Nevyzeralo to dobre, aEmma pochopila, že dnes by to vpráci nezvládla. Musí urobiť to, čo doteraz odkladala. Rozhodla sa, že zavolá svojej lekárke. Už nebude strkať hlavu do piesku.


  Rozbehla sa aoči upierala koblohe, keby sa potkla, netrápilo by ju to. Rovnako ju nezaujímalo, či ju niekto vidí. Chcela, aby jej dážď bubnoval po koži. Chcela ho cítiť.


  Želala si, aby za sebou mala vášnivú noc. Aby ráno vykĺzla spod teplého amäkkého obrovského paplóna po noci strávenej smužom. Aby mu nechala lístoček so svojím telefónnym číslom, no vskutočnosti by nečakala, že by ich románik pokračoval. Aby bola natoľko opovážlivá, že by do ulíc vykročila srozmazaným mejkapom avyprchaným parfumom, pričom bysotva pomyslela na nočnú jednorazovku.


  Namiesto toho bola presvedčená, že skôr príde opravý prsník než opanenstvo.


  Druhá kapitola


  Nathan


  Pre Nathana Foxdala vždy platilo, že žiť treba naplno, rýchlo anebojácne. Popravde, Nathan strach miloval. Príval adrenalínu, ktorý pocítil, vždy keď vyskočil zlietadla, neznamenal radosť ztoho, že je nažive, ale neustály strach zkonca. Nechcel premrhať ani deň. Bál sa, že ak nebude žiť na plné obrátky, dostane sa do stavu, akoby ani nežil. Strach ho hnal vpred avďaka nemu niekoľko rokov cestoval po svete. Nakoniec ho doviedol ktomu, že sa znova usadil vSpojenom kráľovstve azačal sa venovať parašutizmu, ktorý tak zbožňoval.


  Už dávno zlietadla nevyskočil sám. Vpráci mu zvyčajne pripútali niekoho khrudi, klienta, ktorý zažíval naj­adrenalínovejší zážitok svojho života. Zkaždého sálala panika ahrôza aniektorých musel dokola upokojovať.


  Dnes ráno mali vAirFly štyroch inštruktorov, no iba troch klientov, takže sa mu naskytla ojedinelá príležitosť zoskočiť padákom bez toho, aby musel počas letu zaháňať niekoho obavy aneobratne ho tisnúť kotvoreným dverám vyše štyritisícpäťsto metrov nad zemou.


  Inštrukcie pred zoskokom dnes dával Derek. Inštruktáž bola pre zúčastnených poriadna záťaž pre zmysly. Zatiaľ čo sa snažili počúvať dôležité informácie otom, ako bezpečne pristáť, krúžili okolo nich ďalší inštruktori, ktorí kontrolovali, či sú splnené všetky bezpečnostné požiadavky, či majú všetci správne nasadené ochranné okuliare, kožené čiapky azatiahnuté popruhy.


  Nathan vždy vycítil napätú atmosféru, aaj keď mal za sebou stovky zoskokov, zakaždým si uvedomoval neuveriteľné napätie vo vzduchu. Patrilo kčaru jeho povolania. Nielenže si vychutnával prívaly adrenalínu, ale súčasne aj vstrebával statickú energiu, ktorú vytvorili klienti plní očakávaní.


  Inštrukcie poznal od slova do slova, keďže on sám ich rozprával nespočetne veľa ráz. Dnes si chcel zoskok užiť, atak sa aspoň teraz počas prípravy nikam neponáhľal.


  Navliekol si kombinézu asám si skontroloval padák. Ďalší dvaja inštruktori, Tim aAntonio, boli jeho dobrí kamaráti. Zoskokom sa venovali už dlho avšetci boli zohratí. Za nimi, na recepcii, sedela Timova priateľka Leanne, ktorá dohliadala na to, aby podnikanie fungovalo tak, ako má. Išlo ocelkom uzavretú spoločnosť, no vzhľadom na to, čomu sa venovali, to inak ani nešlo.


  Nathanovmu padáku nič nechýbalo, nuž si ho nakoniec vyhodil na chrbát azaistil popruhy.


  „Au!“ vykríkol nechtiac, ahneď sa naňho zadívali všetci inštruktori aj klienti. Dokonca aj Leanne sa pohla zo svojho zvyčajného miesta na recepcii.


  „Si vpohode?“ spýtala sa znepokojene.


  „Áno, len som sa pricvikol.“ Nathan sa pošúchal po hrudi.


  „Prinesiem lekárničku?“


  „Netreba, onič nejde.“ Nebol si tým úplne istý, no nechcel robiť rozruch.


  Podišiel knemu Derek, majiteľ spoločnosti anajstarší inštruktor, aby sa uistil, že je všetko vporiadku. Leanne sa vrátila na recepciu.


  „Si vpohode, kamoš? Nezvykne ťa tu šklbať od bolesti.“


  Nathan si pritlačil dlaň na hrudník. Stále ho bolel. „Bol to len chlp na hrudi,“ zaklamal.


  Derek sa zoširoka usmial. „Myslel som si, že vdnešných časoch majú všetci chalani vypracované avydepilované hrude. Ak ťa to stále bolí, prilož si tam ľad. Zoskok môžeš vynechať.“


  „Nič mi nie je. Len som to nečakal.“


  „Keď myslíš...“ Derek prísne stiahol obočie avrátil sa ksvojmu klientovi, chlapíkovi, ktorý vyzeral, že si čochvíľa pomočí nohavice.


  Nathan si tým nebol istý, no aj tak prikývol.


  Teraz, keď získal trochu priestoru pre seba, uvoľnil si popruhy aešte si pomasíroval prsné svaly. Čím viac ich trel, tým mu bolo jasnejšie, zčoho tá bolesť pramenila. Hrčka. Bola maličká. Človek by si ju sotva všimol. No keď si na hrudi natesno posťahoval remienky, pocítil bolesť, akú ešte nezažil.


  „Si pripravený, Nathan? Je načase vyraziť,“ zavolal naňho Derek, keď dokončil poslednú časť tréningu.


  „Jasné,“ odvetil astiahol si remienky, pričom dával poriadny pozor, aby si nespôsobil rovnakú bolesť ako predtým.


  Aj keď už mal za sebou viac zoskokov padákom, než bolo dní vroku, nezabudol ich rátať. No nebolo poetické, že dnešný skok bol jeho šesťstošesťdesiaty šiesty vporadí? Možno bude aj posledný.


  Zoskok padákom vyzeral zakaždým rovnako: vzlet lietadla, kontrola bezpečnosti, napätie vo vzduchu, poradie, vktorom vyskakovali zlietadla, slová, čo adresovali svojim klientom. Všetko prebehlo ako zvyčajne ana januárový deň bola obloha nezvyčajne jasná amodrá.


  Nathan bol posledný vporadí, lebo nemal na hrudi klienta, ktorý by práve pustil do nohavíc. Sám seba presviedčal, že je to len vtip, no vedel, že sa to naozaj stáva. Tešil sa, že so sebou nikoho nemá. Stačilo, že mu na hrudník tlačila hrčka.


  Možno je to len vyrážka. Vriedok, čo vystrčil svoju škaredú hlavu, práve keď sa naň nedíval. Bolo mu však jasné, že ide očosi vážnejšie. Nemusel si ani vyzliecť tričko aporiadne si hrčku prezrieť, aby zistil, že niečo nie je vporiadku. Napokon, nečakal celý život práve na toto? Otázkou ostávalo len to, akým spôsobom koniec nastane. Práve na to dostal odpoveď, zabalenú vúhľadnom balíčku sveľkosťou hráška.


  Keď mal Nathan už-už skočiť, ako vždy pri otvorených dverách zaváhal. Náhly príval vzduchu stačil na to, aby si každý pripomenul, aké to je byť nažive. Svoju prácu robil kvôli tomuto momentu: potreboval si to pripomínať.


  Keď sa chvejúce lietadlo predralo cez oblaky – aké neuveriteľné, že kovový stroj vzlietne tak vysoko –, vhlave rátal do troch, aako vždy vyskočil už pri dvojke. Bol to krutý zvyk, ktorý dodržiaval pri všetkých svojich klientoch – prinútil ich vyskočiť, prv než boli pripravení. Tvrdil, že ak by mali ľudia stále čakať, kým sa na to pripravia, polovica príležitostí by im vživote prekĺzla pomedzi prsty.


  Na chvíľu ho vzduch unášal ako klbko suchej trávy ahrozilo, že tlak vetra na údy ho dezorientuje.


  Nathan miloval nádherné svišťanie vzduchu. Priam počul, ako kričí, že voľný pád nie je pre každého. Že to je čin, ktorý prekračuje ľudské možnosti. Bol to zvuk ako žiadny iný, aaž keď sa sním znova oboznámil, dokázal sa zorientovať.


  Vokamihu sa oblaky rozostúpili ajemu sa naskytol jasnývýhľad. Mohol si vychutnať krajinku, ktorú akoby zvečnili na maliarskom plátne. Nič na svete preňho nebolo také izolujúce azároveň vzrušujúce. Osamote si letel oblohou, na chvíľu zatvoril oči aužíval si skvelý pocit. Nechcel však, aby sa voľný pád vymkol spod kontroly, atak roztiahol ruky anohy, aby sa stabilizoval vprudkom vetre.


  Dokonca aj pri voľnom páde mu zhrude vystreľovala bolesť. Malá bezvýznamná hrčka, oktorej pred hodinou ani nevedel, narobila väčší hurhaj než vietor, čo ho práve unášal.


  Teraz by mal počítať.


  Pri klesaní.


  Aby vedel, že nastal správny čas.


  Tá pravá chvíľa.


  Čas otvoriť oči.


  Zatiahnuť za povraz.


  Dovoliť sile rozťahujúceho sa padáka, aby ho vytiahla koblohe.


  Urobiť pohyb, ktorý ho zachránil.


  Zakaždým.


  Tretia kapitola


  


  


  


  Zakaždým.


  Ako sa približoval kzemi, premýšľal, či chce prežiť. Ak mal byť tento rok naozaj jeho posledný, viac by sa mu páčilo, keby skončil takto. Mohol mať zvláštny šiesty zmysel, čo mu celý život našepkával pravdu? Alebo strácal zdravý rozum, keď uvažoval osamovražde pre bezvýznamnú hnisavú vyrážku?


  Pod ním sa rozprestierala krajinka okolo Salisbury, ktorá vyzerala ako prikrývka zošívaná zmnohých kúskov zelenej látky – každé pole sa farbou mierne líšilo od susedného avšetky boli zošité tmavým radom kríkov. Náhodne roztrúsené budovy vscenérii pripomínali kriedou nakreslené bodky. Nathan sa čoraz viac približoval kzemi, no nie krozhodnutiu zatiahnuť za šnúru.


  Ak niekto žil svoj život rýchlosťou stošesťdesiat kilometrov za hodinu, sotva vňom našiel pokojné chvíle, no práve teraz ho lákalo zabudnutie. Už nikdy by si nemusel zložiť výstroj, vyzliecť sa avenovať pozornosť tej malej hrčke. Nikdy by sa nedozvedel, čo to bolo, nemusel by podstúpiťzápas, ktorý by možno prehral. Už nikdy by...


  ... neuvidel zebry vdivočine.


  ... sa neokúpal vo fazuľovom kúpeli.


  ... nezabehol Londýnsky maratón.


  ... si neužil zábavu pri riešení fiktívnej vraždy.


  ... nemohol stráviť noc na pláži aspať pod hviezdami.


  Azrazu nastala správna chvíľa na zatiahnutie povrazu. Keby to neurobil, nikdy by sa nedozvedel, čo mu prinesie zajtrajšok.


  Nastal čas žiť.


  Bojovať.


  Nemohol sa dať ovládať snom, ktorý mu vnoci kradol spánok.


  Štvrtá kapitola


  Prvý deň


  Emma


  Vliste znemocnice Emme nariadili, aby si niekoho priviedla so sebou. Vzhľadom na to, čomu čelia, to bolo pochopiteľné. Lenže v liste nenapísali, koho vziať, ak človek nemá nikoho, kto by sa na tú úlohu hodil. Ona bola vždy opatrovateľka, nie opatrovaná. Pravdaže, mama by šla, keby jej Emma ovyšetrení povedala, no vtej chvíli to bola zbytočná starosť, adostať Carole na vozíčku do nemocnice by Emmu vnapätej situácii ešte viac vystresovalo. Okrem toho, možno aj tak onič nejde.


  Okrem mamy nemala na zozname nijakých šťastlivcov, ktorí by mohli vidieť, ako jej robia ultrazvuk prsníkov, nikoho. Napadla jej ešte najlepšia kamarátka Alice, no tá sa musela starať ootca amladšiu sestru, takže ju nechcela zaťažovať už vpočiatočnom štádiu. Atak na to ostala sama. Jeden za všetkých... Ato aj napriek tomu, že jej motýle krúžili na miestach, na ktorých sa ešte nikdy neobjavili. Teraz si každou bunkou uvedomovala, ako prudko jej búši srdce, ktoré vtomto neznámom prostredí bilo na maximum. Bolo by super, keby mala niekoho pri sebe, ale vniektorých okamihoch si človek musí vystačiť ...

